Mirage Studios

Το Mirage Studios είναι μια ανεξάρτητη Αμερικάνικη εταιρία περιοδικών κόμικ, ιδρύθηκε στις 30 Σεπτεμβρίου του 1983, από τους Kevin Eastman και Peter Laird, στο Ντόβερ (Νιου Χάμσαϊρ). Σήμερα έχει την έδρα του στο Northampton, Massachusetts (Νόρθαμπτον,Μασσαχουσέτη). Το στούντιο έχει γίνει γνωστό για την σειρά κόμικ του , τα Χελωνονιντζάκια.

Ιστορία 
Το Mirage Studios ξεκίνησε τη δράση του το 1983 στο Ντόβερ τού Νιου Χάμσαϊρ, σχεδόν μισό χρόνο πριν την κυκλοφορία του πρώτου κόμικ (TMNT #1), τον Μάϊο του 1984. Κατόπιν εγκαταστάθηκε στο Sharon, CT , όπου έμεινε δύο χρόνια πρωτού μετακινηθεί ξανά ,μόνιμα πλέον , στο Northampton.

Τα Χελωνονιντζάκια είχαν τέτοια επιτυχία που οι δουλειές του στούντιο αυξήθηκαν, και έτσι ο Eastman και ο Laird άρχισαν να προσλαμβάνουν καλλιτέχνες για να τους βοηθάνε. Με τον Steve Lavigne ,ο οποίος ήταν σχολικός φίλος τού Eastman,ως την πρώτη προσθήκη στην ομάδα.

Το 1985, προσέλαβαν ακόμα τον καλλιτέχνη Ryan Brown από το Κλίβελαντ, ο οποίος έμελλε να είναι ο πρώτος μιας σειράς καλλιτεχνών ,εκτός των Eastman και Laird, που θα ασχολούνταν συστηματικα με τα Χελωνονιντζάκια. Τα επόμενα χρόνια προστέθηκαν δύο ακόμα μέλη στην ομάδα, ο σκιτσογράφος Jim Lawson από το Κονέκτικατ και ο Michael Dooney από το New Jersey . Με την προσθήκη αυτών των τεσσάρων στην ομάδα του Κέβιν και του Πήτερ, η σειρά κόμικ με τα Χελωνονιντζάκια επεκτάθηκε τόσο που εκτός της βασικής σειράς βγήκαν και πολλοί άλλοι τίτλοι όπως  Tales of the Teenage Mutant Ninja Turtles.Τέλος ο εικονογράφος A.C. Farley ζητήθηκε να κάνει πολλά εξώφυλλα της σειράς ,όπως και διάφορες άλλες εικονογραφίσεις ως μέλος του στούντιο από το 1989 εώς το 2004 οπότε και αποχώρησε για να ανοίξει μια ανεξάρτητη επιχείρηση.

Το 1991, το Mirage Studios εξασφάλισε τη λήψη ασφαλιστικών μέτρων κατά του Counter-Feat Clothing για παρόμοια σχέδια των σκίτσων τους.

Η ομάδα τού Mirage δούλευε έξω από έναν ανακαινισμένο χώρο εργοστασίου στη Φλόριντα της Μασσαχουσέτης. Εκεί έγινε ένα πλήθος εργασιών τους, όπως ο σχεδιασμός των παιχνιδιών της Playmates  και τα κόμικ της σειράς  Archie TMNT ,όλα αυτά μέχρι που η Tundra Publishing πήρε το χτίριο το 1990.

Ο Eastman και ο Laird μαζί με τους Brown, Dooney, Lavigne ,Lawson και Farley  περιόδευσαν εκτενώς τα επόμενα χρόνια,κάνοντας πολλές προσωπικές εμφανίσεις και παρευρέθηκαν σε πολλές εκδηλώσεις για κόμικ στο Ντιτρόιτ,το Σικάγο,τη Χαβάη,το Σαν Ντιέγκο ,το Οχάιο,τη Βοστώνη, και Πόρτσμουθ (Νιου Χάμσαϊρ) μεταξύ πολλών άλλων. Όσο τα Χελωνονιντζάκια συνέχιζαν να γίνονται όλο και πιο δημοφιλή ,προστίθονταν συνεχώς καινούργια μέλη στην ομάδα των δημιουργών. Σε αυτούς ήταν ο Eric Talbot, παλιός συμμαθητής του Eastman και του Lavigne, ο συγγραφέας Stephen Murphy και ο  Dan Berger, φίλος τού Brown,ο οποίος ήρθε από το Οχάιο για να συμμετέχει στο κόμικ Teenage Mutant Ninja Turtles Adventure, Archie Comics. Το 1988, τα μέλη τού Mirage Studios συμμετείχαν στην σύνταξη  τού Νομοσχεδίου για τα Δικαιώματα των Δημιουργών Κόμικ (Creator's Bill of Rights).

Το 2009, στις 21 Οκτωβρίου , ανακοινώθηκε ότι η Viacom αγόρασε όλα τα δικαιώματα από το Mirage για τα Χελωνονιντζάκια, αφήνοντάς τους να εκδίδουν μόνο 18 κόμικ τον χρόνο. Τί θα συμβεί στο μέλλον με το Mirage Studios είναι άγνωστο.

Έργο 
Τα έργα τού Mirage Studios είναι πολλά, παρόλα αυτά τα περισσότερα δεν συνέχιστηκαν για πολύ.
Τα κόμικ που εκδόθηκαν περιλαμβάνουν:
 Bade Biker & Orson από Jim Lawson
 Barabbas από Dan Vado και Gino Atanasio
 Bioneers από A.C. Farley
 Commandosaurs από Peter Laird
 Dino Island από Jim Lawson
 Gizmo από Michael Dooney
 Gobbledygook από διάφορους καλλιετέχνες
 Grunts από διάφορους καλλιετέχνες
 Gutwallow από Dan Berger
 Hallowieners: Invasion of the Halloween Hot Dogs από Ryan Brown
 Hero Sandwich
 Melting Pot από Kevin Eastman και Eric Talbot
 Mirage Mini-Comics
 Paleo από Jim Lawson
 Planet Racers από Peter Laird και Jim Lawson
 Plastron Cafe από διάφορους καλλιετέχνες
 Prime Slime Tails
 The Puma Blues από Stephen Murphy και Michael Zulli
 Rockola από Ryan Brown
 Stupid Heroes από Peter Laird
 Teenage Mutant Ninja Turtles και σχετικοί τίτλοι από Kevin Eastman και Peter Laird
 Usagi Yojimbo (volume 2) και σχετικοί τίτλοι από Stan Sakai
 Wild West C.O.W.-Boys of Moo Mesa από Ryan Brown
 Xenotech από Michael Dooney

Παραπομπές

Εξωτερικοί σύνδεσμοι 
 Official website
 Mirage Publishing  at the Comic Book DB

Αμερικανικές εταιρείες κόμικς